kardosdrur/scandi-wiki huggingface dataset:
Fællesnavn

Et fællesnavn eller et appellativ er et navneord, der betegner en art, en klasse eller et begreb, f.eks. kvinde og drab, i modsætning til et egennavn, der betegner et individ, f.eks. Sofie, Gud, Danmark, København.

Det sker somme tider, at egennavne bliver til fællesnavne og fællesnavne til egennavne. Produktnavnet Kleenex er blevet et almindeligt ord for et papirlommetørklæde, og man taler om et modemekka med bevidst eller ubevidst reference til byen Mekka. Omvendt stammer mange personnavne oprindeligt fra fællesnavne: Steen = sten, Ulf = ulv, Jørgen = gr. geōrgos ("bonde").

Fællesnavne skrives med lille begyndelsesbogstav, egennavne med stort. Man gik på dansk med retskrivningsreformen i 1948 væk fra at skrive fællesnavne med stort begyndelsesbogstav. En københavner er et fællesnavn med lille begyndelsesbogstav. Det er afledt af egennavnet København med stort begyndelsesbogstav.

Et sammensat navneord af egennavn og fællesnavn er selv et fællesnavn med lille begyndelsesbogstav. Fx danmarkshistorie (Danmark + historie); århusforstaden Viby (Århus/Aarhus + forstad).

Se også

Referencer 

Grammatik
Anthonsen

Anthonsen er en dansk tv-serie i fem afsnit, først sendt på DR 1984-1985. Hovedpersonen, den evigt forkølede privatdetektiv Holger Anthonsen, spilles af Ove Sprogøe, og i rollen som hans sekretær/husholderske, frøken Nyborg, sås Elin Reimer. Serien var en spin-off fra Ballings og Bahs film Rend mig i revolutionen fra 1970, hvor Ove Sprogøe første gang spillede privatdetektiven Anthonsen.

Serien er skrevet af Stig Thorsboe og Peter Thorsboe, instrueret af Erik Balling og Henning Bahs, og indeholder flere referencer til Olsen-banden. F.eks. minder Kriminalkommissær Fredlund, spillet af Axel Strøbye, meget om hans rolle som Jensen i Olsen-banden. Den karakteristiske titelmelodi var komponeret og fløjtet af Kim Larsen.

Medvirkende 
 Anthonsen – Ove Sprogøe (5 afsnit)
 Frk. Nyborg – Elin Reimer (5 afsnit)
 Bjerre – Paul Hagen (3 afsnit)
 Fredlund – Axel Strøbye (4 afsnit)
 Birger Nielsen – Allan Olsen (3 afsnit)
 Iversen – Jens Arentzen (2 afsnit)

Afsnit

Referencer

Eksterne henvisninger 
 Anthonsen på DR Bonanza
 

DR-serier
Bonanza
Danske tv-serier fra 1980'erne
Miniserier fra Danmark
Krimiserier fra Danmark
Yakubu Abubakar Akilu

Yakubu Abubakar Akilu (født 14. marts 1989) er en nigeriansk fodboldspiller, der spiller for FC Midtjylland.

Akilu er 174 cm høj, vejer 70 kg og spiller på midtbanen. Han blev rykket op i klubbens førsteholdstrup i vinterpausen 2007-08. Før han kom til Danmark, spillede han for FC Ebedei i hjemlandet.

Fodboldspillere fra Nigeria
Fodboldspillere fra FC Hjørring
Fodboldspillere fra F.C. Ebedei
Adeola Runsewe

Adeola Lanre Runsewe (født 1. december 1989) er en nigeriansk fodboldspiller, der spiller for ÍF Fuglafjørður.

Runsewe er 168 cm høj, vejer 71 kg og er angriber. Han blev rykket op i FCM's førsteholdstrup i vinterpausen 2007-08. Før han kom til Danmark, spillede han for klubben FC Ebedei i hjemlandet. Udover FC Ebedei og FC Midtjylland har han også spillet for Skive IK, FC Hjørring, Helsingborgs IF og HB Køge.

Karriere 
I sommeren 2012 købte Silkeborg IF ham fri af kontrakten HB Køge, og underskrev efterfølgende en fireårig kontrakt med Runsewe.

I juli 2013 røg Runsewe i infight med holdkammeraten Marvin Pourié på klubbens træningslejr i Vildbjerg. To dage efter episoden blev Pourié solgt til de nykårede danske mestre FC København.

Han forlod Silkeborg IF sommeren 2016, efter at hans kontrakt udløb.

Han skiftede derefter i februar 2017 til ÍF Fuglafjørður.

Referencer 

Fodboldspillere fra Nigeria
Fodboldspillere fra FC Midtjylland
Fodboldspillere fra Skive IK
Fodboldspillere fra FC Hjørring
Fodboldspillere fra HB Køge
Fodboldspillere fra Silkeborg IF
Fodboldspillere fra ÍF Fuglafjørður
Jude Ikechukwu Nworuh

Jude Ikechukwu Nworuh (født 9. juni 1989 i Lagos) er en nigeriansk fodboldspiller, der spiller for Bnei Yehuda Tel Aviv F.C. i Israel.

3. september 2012 blev det officelt at Jude Nworuh skiftede FC Midtjylland ud med AC Horsens, hvor der er udsigt til meget mere spilletid.

Nworuh er 170 cm høj, vejer 64 kg og spiller i angrebet. Før FCM spillede han i FC Ebedei i sit hjemland.

Eksterne henvisninger 
 Superligastatistik på danskfodbold.com

Referencer 

Fodboldspillere fra Nigeria
Fodboldspillere fra FC Midtjylland
Fodboldspillere fra FC Fredericia
Fodboldspillere fra AC Horsens
Fodboldspillere fra F.C. Ebedei
Slipping Away

"Slipping Away" er en sang fra The Rolling Stones, der første gang kunne høres på deres album fra 1989 Steel Wheels.

Krediteret til Keith Richards og Mick Jagger er "Slipping Away" en langsom ballade. Den blev indspillet i Montserrats Air Studios mellem marts og juni 1989.

Richards indspillede en akustisk version til live-albummet fra 1995 Stripped. Om sangen sagde han i 1995:" Da vi indspillede til Stripped indså vi, "Wow, denne sang ligesom "slipper væk"… Vi indså hvilket potentiale den stadig havde, og bandet, og specielt hornblæserne, sagde:" Du bliver nød til at gøre det!" Så på den måde, indvilligede jeg i at gør det. Men da jeg begyndte på den, kunne jeg virkeligt godt lide at synge denne sang. Der er noget dybde ."

Sangen blev sunget af guitaristen Richards, og sammen med Ron Wood spillede han de elektriske guitarer på sangen. Bill Wyman spillede bass, mens Charlie Watts spillede trommerne. Orgel og klaver blev spillet af Chuck Leavell, og de elektriske klaver af Matt Clifford. Messingblæserne blev spillet af The Kick Horns. Koret på nummeret bestod af Richards, Jagger, Bernard Fowler, Sarah Dash og Lisa Fischer

Eksterne henvisninger 
Officiel tekst 
Hør The Rolling Stones ”Slipping Away”

Referencer 

Rolling Stones-sange
Demons (tv-serie)

Demons er en britisk overnaturlig dramaserie, der er produceret af Shine Productions og havde præmiere på ITV den 3. januar 2009. Den blev produceret af det samme firma, som lavede Sky Ones overnaturlige drama Hex og BBC Ones fantasyserie Merlin. Serine blev udgivet på DVD den 6. april 2009.

Blandt de medvirkende var Philip Glenister, Christian Cooke, Holliday Grainger, Zoë Tapper og Saskia Wickham.

Referencer

Eksterne henvisninger 
 

Tv-programmer fra ITV
Britiske tv-serier fra 2000'erne
Greg Grunberg

Greg Grunberg (født 11. juli 1966) er en amerikansk skuespiller, der har medvirket i blandt andet Alias, Felicity og Heroes. Han har desuden haft en gæsteoptræden som piloten af Oceanic Flight 815 i Lost. Han er barndomsven med J.J. Abrams der har været med til at skabe både Alias, Felicity og Lost.

 

Skuespillere fra USA
Replikering

Replikering er den proces, hvorved man fremstiller kopier af en dvd-master.

Videobånd kopieres, men dvd-skiver replikeres.

Digitale lagringsmedier
Jevgenij Bersin

Jevgenij Bersin (, ; født 6. juni 1970 i Vyborg, Sovjetunionen) er en tidligere russisk cykelrytter, der i 1994 vandt både Giro d'Italia og Liège-Bastogne-Liège. Bersin kørte for Gewiss-Ballan holdet i 1994 til 1996. I 1994 og 1995 sammen med Bjarne Riis.

Han fik startforbud i Giro d'Italia i 2000 pga. for høje blodværdier

Referencer

Eksterne henvisninger

Mandlige cykelryttere fra Rusland
Giro d'Italia-vindere
Personer fra Vyborg
Auto Europe

Auto Europe er en amerikansk virksomhed, der formidler udlejning af biler. Deres hovedsæde ligger i delstaten Maines største by Portland og de har en filial i Storbritanniens hovedstad London, samt en i München.

Bookingcentralen for Europa ligger i München. Her modtager og formidler ca. 140 af Auto Europes egne callcenter-medarbejdere opkald og reservationer fra hele Europa. Bilerne bliver leveret af Auto Europes partnerne, der blandt andre tæller Avis , Europcar og Budget.

Historie 
Firmaet blev i 1954 grundlagt i USA med formålet at udleje Volkswagens bobbel til amerikanere der ønskede at besøge deres udstationerede børn i Tyskland. Derfra udviklede konceptet sig og efter et ledelsesskift i 1994 er aktiviteterne udvidet og nye markeder er kommet til. I 2003 blev de to europæiske filialer åbnede.

De begrænser sig ikke kun til biludlejning til privatkunder. Med mere en 7.000 udlejningslokationer i over 100 lande tilbyder virksomheden transfer service, billeje med chauffør, luksusbiler, sportsvogne, autocampere, minibusser, varevogne, samt udlejning af GPS-navigatorer og mobiltelefoner.

Auto Europe formidler i dag lejebiler i Europa, Nord- og Sydamerika, Australien, Sydøstasien, Mellemøsten og i Afrika.

Eksterne henvisninger 
Auto Europes danske side

Biludlejningsfirmaer
Transportvirksomheder fra USA
Klima- og energiministre fra Danmark

Dette er en liste over danske klima- og energiminister siden 2007. Betegnelsen energi-, forsynings- og klimaminister blev indført i 2015 hvor  Energi-, Forsynings- og Klimaministeriet blev dannet.

Se også 
 Klima- og Energiministeriet
 Energiministre fra Danmark

 
Lister over ministre fra Danmark
Santiago Bernabéu

Santiago Bernabéu er Real Madrids stadion og Spaniens stadion. Det kan rumme 81.044 tilskuere og er blandt de mest berømte fodboldstadions i verden. Det er et af de største stadions i verden og hjemsted for Real Madrid.

Det er opkaldt efter Don Santiago Bernabeu, som var præsident for Real Madrid.

Santiago Bernabeu er et topmoderne stadion og det har fået tildelt 5 stjerner af UEFA, dette er det maksimale et stadion kan få. Et stadion med 5 stjerner må huse de største finaler som Champions League og VM.

Finalen i UEFA Champions League (tidligere European Cup) er fire gange blevet afviklet på Santiago Bernabéu (1957, 1969, 1980 og 2010). Herudover blev finalen ved Europamesterskabet i fodbold 1964 og finalen ved VM i fodbold 1982 afviklet på stadionet.

Kilder 

Real Madrid
Fodboldstadioner i Spanien
Etableret i 1947
Sport i Madrid
Armed Islamic Group

Armed Islamic Group, forkortet GIA (af fransk, Groupe Islamique Armé), er en algerisk terrorgruppe som siden starten af 90'erne har brugt voldelige metoder for at fjerne den algeriske regering, og i stedet oprette en islamisk stat.

Baggrund 

Da Den Islamiske Frelserfront ved valget i 1991 stod til at vinde, aflyste den daværende regering valget. Dette fik GIA til at droppe ikke-voldelige protester, og organisationen har siden da slået mere end 100.000 mennesker ihjel. Det er mennesker, som i GIA's øjne ikke er sande muslimer.

Terrorgrupper
Islamistiske organisationer
Den Islamiske Frelserfront

Den Islamiske Frelserfront Islamic Salvation Front (, al-Jabhah al-Islāmiyah lil-Inqādh; ) er et algerisk parti, som i 1991 stod til at vinde, indtil den siddende regering aflyste valget.

Politiske partier i Algeriet
Kvægtorv (Næstved)

Kvægtorvet er en af Næstveds større torve. Det har tidligere været brugt til kvæghandel, men er i dag omdannet til parkeringsplads.

Blandt butikker og cafeer på torvet er Kvickly, Søstrene Grene og en Netto, bager, kiosk, supermarked, frisør, tøjbutik og restaurant. Derudover ligger Næstved Hovedbibliotek også på pladsen.

Kvægtorvets naboer er fx Næstved Kulturcenter, shoppinggaden Ringstedgade, en Spar Nord og et Scala Center.

Torve og pladser i Danmark
Bygninger, konstruktioner og anlæg i Næstved
Enrique Martínez Heredia

Enrique Martínez Heredia (født 27. januar 1953 i Huesa) er en tidligere spansk landevejscykelrytter. Han vandt den hvide ungdomstrøje i Tour de France 1976. Som amatør vandt han Tour de l'Avenir. Han har også vundet Katalonien Rundt i 1976 og det spanske mesterskab i landevejscykling i 1978.

Eksterne links 

Mandlige cykelryttere fra Spanien
Røgbombe

En røgbombe er fyrværkeri, der er lavet så det producerer farvet røg, når det tændes. Selvom der findes røgproducerende aggregater, der smides ud fra fly, refererer udtrykket "røgbombe" normalt til de håndholdte aggregater.

Bomber
Fyrværkeri
Pyroteknik
Fabrice Philipot

Fabrice Philipot (født 24. september 1965 i Montgard, død 17. juni 2020) var en fransk landevejscykelrytter. Til hans største præstationer hørte den hvide ungdomstrøje i Tour de France 1989 og en andenplads ved Liège-Bastogne-Liège 1989.

Kildeangivelser

Eksterne henvisninger 
 

Mandlige cykelryttere fra Frankrig
Støvregn

Støvregn er meget fin nedbør, der består af vanddråber, der er mindre end regn - generelt mindre end 0,5 mm (0,02 in) i diameter.

Effekter  
Mens støvregn kun har ubetydelig effekt på mennesker, kan frysning af støvregn føre til forræderiske forhold. Frossen støvregn forekommer, når underafkølede regndråber lander på en overflade, hvis temperatur er under frysepunktet. Disse dråber fryser øjeblikkeligt ved nedslaget, hvilket fører til opbygning af islag (undertiden kaldet sort is) på vejenes overflade.

Se også 
 Tåge
 Dis
 Regn
 Sne

Referencer 

Regn
Nedbør
Vejr
Scott Kelly

Scott Joseph Kelly (født 27. februar 1964 i Orange, New Jersey) er NASA astronaut og har fløjet to rumfærgemissioner som henholdsvis kaptajn og pilot. Hans tvillingebror  Mark Kelly er også astronaut hos NASA.

I perioden 27. marts 2015 til 2. marts 2016 var Kelly 340 døgn i rummet på den internationale rumstation. Formålet var at undersøge, om mennesker kan være vægtløse så længe i forbindelse med flyvninger til Mars.

Eksterne henvisninger 

 Scott Kelly – Biografi fra NASA

Astronauter fra USA
Kronebanken

Kronebanken var en dansk bank med hovedsæde i Hillerød. Banken blev dannet efter, at Sjællandske Bank og Frederiksborg Bank i 1983 fusionerede og i første omgang fortsatte under navnet Sjællandske Bank. I 1984 ændrede banken navn til Kronebanken.

I december 1984 orienterede det daværende Tilsyn med Banker og Sparekasser (senere Finanstilsynet) Danmarks Nationalbank om alvorlige problemer i Kronebanken, der var Danmarks syvendestørste bank. Banken var blot timer fra en konkurs forårsaget af at lån og garantier til en enkelt kunde på mere end 600 millioner kr., efter at kunden (ejendomsfirmaet og byggekoncernen Flexplan Gruppen ledet af byggematador Jørgen Olsen) gik konkurs.

Herefter blev der arbejdet på en model, hvor Nationalbanken og de tre hovedbanker, Den Danske Bank, Handelsbanken og Privatbanken skulle stille en tabsgaranti samt likviditet til rådighed for Kronebanken, så denne kunne møde sine forpligtelser. Men hovedbankerne bedømte risikoen til at være for stor. Sagen blev genstand for diskussion i Statsministeriet, hvor der under statsminister Poul Schlüter blev afholdt et natligt møde, og der blev lagt sådant pres på bankerne, at de gik med til den løsningsmodel, der var foreslået af Nationalbanken.

Nationalbankdirektør Richard Mikkelsen pegede i sin redegørelse og i sin argumentation for løsningsmodellen på, at der var en stor politisk interesse i at undgå, at mange mennesker – Kronebanken havde 321.000 indlånskonti – ikke ville kunne hæve fra deres bankkonti lige op til jul.

Senere blev Kronebankens underskud i 1984 opgjort til 1,3 milliarder kroner. Banken fik ny ledelse, som sanerede balancen, indtil banken i juni 1985 fusionerede med Provinsbanken, som kunne anvende underskuddet som skattefradrag. De involverede banker og Nationalbanken led derved ikke tab på engagementet.

Det viste sig flere år senere under den efterfølgende retssag, hvor Østre Landsret fastslog, at Kronebankens direktør W. B. Hansen var blevet overtalt af Flexplan Gruppens leder Jørgen Olsen til at yde gruppen lån og garantier for et beløb der oversteg 50% af bankens egenkapital, hvilket er i direkte strid med bankloven, og Kronebankens direktør blev herefter dømt for groft mandatsvig.

Byggematadoren Jørgen Olsen har efterfølgende fortsat sine aktiviteter under forskellige selskaber, og i 2008 har hans aktiviteter været med til at bringe Roskilde Bank i en lignende situation som Kronebanken var i 1984.

Kilde 
 Richard Mikkelsen: Dansk Pengehistorie 1960-1990. Danmarks Nationalbank 1993.

Referencer

Eksterne links 
 Da Kronebanken blev værdiløs – af Lars Erik Skovgaard i Berlingske, 17. juli 2008

Tidligere banker i Danmark
Etableret i 1983
Ophørt i 1985
Korttarmspatient

En korttarmspatient er en patient, hvor størstedelen af tyndtarmen er fjernet, så tarmsystemets samlede overfladeareal blevet for lille – og dermed utilstrækkeligt. Tarmsystemet kan ikke længere sikre, at kroppen optager tilstrækkelig med væske og næringsstoffer.

Den vigtigste årsag til korttarmssyndromet er operation med fjernelse af tarm i forbindelse med kroniske betændelsestilstande i tarmen. Men patienter med blodprop i tarmen, komplikationer til anden mave-tarmkirurgi, herunder operation for kræft i tarm og mave, er i stigning.

Før 1970 døde mange korttarmspatienter tidligt på grund af underernæring og mangel på væske. Siden er det blevet muligt at tilføre korttarmpatienter væske og ernæring ind i blodet (parenteralt) gennem et kateter, der er opereret ind under huden og via en vene ført til højre hjertekammer.

Hjemmeparenteral ernæring
Som et alternativ til lange og gentagne indlæggelser på hospital er det muligt at tilbyde korttarmpatienter selv at lære den sterile teknik, som egenbehandling med væske og flydende ernæring kræver.

Efter en oplæringsperiode på hospitalet kan patienterne derfor udskrives til såkaldt selvadministration af Hjemmeparenteral ernæring (en. Home Parenteral Nutrition, forkortet HPN) i eget hjem. En mulighed der har betydet en forbedring af korttarmpatienters livskvalitet.

Fra 1970 er antallet af korttarmspatienter i behandling med Hjemmeparenteral ernæring i Danmark og på verdensplan steget voldsomt. Et øget kendskab til muligheden for langtidsoverlevelse hos patienter selv med minimal tarmrest har ført til, at der ved udgangen af 2004 er flere end 150 danske patienter i behandling med Hjemmeparenteral ernæring.

80 procent af disse patienter følges på Rigshospitalet. Det aldersmæssige spænd går fra 3 til 80 år; cirka to tredjedele er kvinder.

Mave- tarmkanalens sygdomme
LEGO Loco

Lego Loco er et computerspil udgivet af Lego til Microsoft Windows. Det er et simpelt spil om konstruktion med åben slutning, hvor spilleren skal bygge sin egen by med togbaner og veje. Målet er at bygge en by, som Legofolk kan bo i. Spillet minder således om SimCity, men er uden reel udfordring, da der ikke er produktionsomkostninger, løbende udgifter og generelt intet budget. Sammen med sin farverige grafik er spillet således tilpasset sin målgruppe, der er i alderen fra 6 til 99 år.

Computerspil fra 1998
Økonomiske simulationsspil
Windows-spil
Loco
6. Juli Banken

6. Juli Banken (officielt navn Banken af 6. juli 1974) var en dansk bank med hovedsæde i København.

Banken oplevede en betydelig vækst i midten af 1980'erne blandt andet i forbindelse med store udlån til spekulation i blandt andet ejendomme samt løfter om ganske høje indlånsrenter. 

Banken trådte imidlertid i betalingsstandsning i marts 1987, da Finanstilsynet stillede krav om yderligere hensættelser på bankens engagementer. Betalingsstandsningen blev indledningen til en række spektakulære danske bankkrak i den sidste del af 1980'erne. 

På daværende tidspunkt var der ikke etableret en indskydergarantifond, hvorfor indståendet på bankens ca. 20.000 indlånskonti var helt eller delvist tabt for indskyderne, hvis der ikke blev fundet en ordning. Under betydelig bevågenhed fra offentligheden og folketingspolitikerne pågik i flere måneder diverse bestræbelser på at redde indskydernes penge. Resultatet af disse bestræbelser blev, at Nationalbanken – og derved i realiteten skatteyderne – stillede ansvarlig kapital og likviditetsstøtte til rådighed for Sydbank på favorable vilkår, hvorefter der kunne etableres en ordning, hvorefter Sydbank overtog 6. Juli Bankens aktiviteter og indskyderne kunne få dele af deres indskud i banken udbetalt. Med i redningsaktionen var tillige to øvrige store kreditorer i boet, Kreditforeningen Danmark (senere Realkredit Danmark) og Nykredit.

Bankens krak medførte, at der blev rejst straffesager mod bankens ledelse, og bankens bestyrelsesformand og direktør blev begge efterfølgende idømt fængselsstraffe som følge af forløbet, der havde ledt til bankens krak. Bankens revisorer blev idømt bøder for forsømmelighed, og den ene af revisorerne blev frakendt revisorbeskikkelsen for en periode på 5 år.

Kilder 
 Richard Mikkelsen: Dansk Pengehistorie 1960-1990. Danmarks Nationalbank 1993.
 Eigil Mølgaard: Vagthund og syndebuk, Børsens forlag, 2003

Etableret i 1974
Ophørt i 1987
Tidligere banker i Danmark
Fabiano Fontanelli

Fabiano Fontanelli (født 24. april 1965 i Faenza) er en tidligere italiensk landevejscykelrytter.

Eksterne links 

 

Mandlige cykelryttere fra Italien
Pisserenden

Pisserenden er den folkelige betegnelse for den inderste del af det gamle Nørre Kvarter i Indre By i København. Nørre Kvarter afgrænses af Nørre Voldgade, Nørregade, Vestergade og Vester Voldgade, og gennemskæres af de fem stræder: Larsbjørnsstræde, Larslejsstræde, Sankt Peders Stræde, Studiestræde og Teglgårdstræde. Navnet har aldrig fået en officiel karakter og går tilbage til de små stræder Lille Larsbjørnsstræde og Teglgårdstræde med flere brændevinsbrænderier (med kreaturhold), mange små jævne værtshuse, en fabrik og et arbejdsanvisningskontor for mænd. Betegnelsen er mindst 125 år gammel. Pisserenden havde indtil 1970'erne er blakket ry på grund af vinduesprostitutionen. I weekenderne besørger omegnens unge natteravne stadig i porte og kældernedgange. 

Den østlige del af Nørre Kvarter er ikke del af Pisserenden men udgør Latinerkvarteret sammen med kvarteret omkring Frue Plads med Københavns Universitets hovedbygning og Københavns Domkirke. Latinerkvarteret støder helt op til Købmagergade. Der bor omkring 1000 personer i området, i både lejelejligheder, andelslejligheder og ejerlejligheder.  
 
Pisserendens hjemmeside har som logo en tissende gadedreng i hiphoptøj.

I området finder man:
 Sankt Petri Kirke
 Folketeatret
 Valkendorfs Kollegium ("Pisserendens Juvel" ifølge alumnerne)
 Fantask

Eksterne henvisninger 
 Om Pisserenden på Kbhguide
 Nørre Kvarters beboerforenings website 
 Valkendorf Kollegiums website
 Pisserendens Avis 
 Allan Mylius Thomsen og Jan E. Janssen: Nørre Kvarters Krønike. Udg. Nørre Compagnie. 278 sider. 1997. 

Kvarterer i Indre By (København)
Let-fluevægt

Let-fluevægt er betegnelsen for en vægtklasse, der benyttes indenfor boksning. Let-fluevægt er placeret under fluevægt og var ved sin introduktion den letteste vægtklasse. I dag benyttes i professionel boksning en endnu lettere vægtklasse, stråvægt. 

I professionel boksning er vægtgrænsen for let-fluevægt 108 engelske pund (48,988 kg). I amatørboksning er vægtgrænsen 49 kg, men var ved introduktionen 48 kg (senere forhøjet til de nuværende ved introduktionen af stråvægt).

Let-fluevægt er en forholdsvis ny vægtklasse. Noget usædvanligt blev vægtklassen først introduceret i amatørboksningen. Vægtklassen var på det olympiske program første gang ved Sommer-OL 1968, hvor Francisco Rodriguez fra Venezuela blev den første olympiske mester i klassen. 

Samme år var let-fluevægt på programmet første gang ved amatør DM i Danmark. Den ganske beskedne vægt har medført, at der siden 1989 kun er kåret én dansk seniormester i klassen, nemlig Nebil Yiman i 2003. 

Første professionelle VM-kamp i let-fluevægt blev afholdt 4. april 1975, hvor den europæiske mester i fluevægt Franco Udella besejrede Valentin Martinez, og derved blev den første verdensmester i klassen. 4 måneder efter vandt Jaime Rios WBA-versionen af verdensmesterskabet. Bortset fra Franco Udella har let-fluevægtstitlen i de større forbund eksklusivt tilhørt boksere fra Asien og Latinamerika. Det europæiske bokseforbund EBU anerkender ikke klassen.

Noter 

Vægtklasser i boksning

sv:Viktklass
José Recio

José Recio Ariza (født 24. januar 1957 i Fernán Núñez) er en tidligere spansk professionel landevejscykelrytter.

Han vandt fem etaper i Vuelta a España og adskillige ved spanske etapeløb som Katalonien Rundt, Setmana Catalana og Vuelta a Burgos.

Eksterne links 
 

Mandlige cykelryttere fra Spanien